**სს “საქართველოს რკინიგზა”**

**დირექტორთა საბჭოს**

**დადგენილება**

2017 წლის 16 ნოემბერი №28/52

**”სატვირთო გადაზიდვების ტარიფები და დამატებითი საფასურები”-ში დამატებებისა და ცვლილებების შეტანის შესახებ**

**1.** ცნობად იქნას მიღებული სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილის 2017 წლის 16 ნოემბრის №56047 მოხსენებითი ბარათი.

**2.** საქართველოს სარკინიგზო კოდექსის 64-ე მუხლის შესაბამისად, სს ”საქართველოს რკინიგზის” დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატებები და ცვლილებები, კერძოდ:

**ა)** მუხლი V.-ს მე-19 პუნქტი ჩამოყალიბდეს შემდეგი რედაქციით:

„19. სადგურ გარდაბნის გავლით სადგურ ფოთამდე/ბათუმამდე (მათ შორის პორტებამდე) გრანულირებული გოგირდის (გნგ-ს კოდი- 2503) რკინიგზების ინვენტარული პარკის ვაგონით გადაზიდვისას, როდესაც გამომგზავნი ქვეყანა თურქმენეთია, დადგინდეს სპეცტარიფი 7,00/8,00 აშშ დოლარის ოდენობით ერთ ტონა ტვირთზე

**ბ)** მუხლი V.-ს დაემატოს ახალი 53-ე პუნქტი:

„53. აზერბაიჯანის რკინიგზიდან სადგურ გარდაბნის გავლით ფოთამდე/ბათუმამდე (მათ შორის პორტები) ცემენტის კლინკერის (25231000) ვაგონებით გადაზიდვისას, დადგინდეს დამატებითი კოეფიციენტი -0,7.“.

**3**. სატარიფო ცვლილებებიძალაში შევიდეს წინამდებარე დადგენილების ხელმოწერის დღიდან და მათი მოქმედების ვადა განისაზღვროს 2017 წლის 31 დეკემბრის ჩათვლით.

**4.** ფილიალმა “ვორლდ ბიზნეს სოლუშენს”  (ლ.კუკავა) უზრუნველყოს შესაბამისი ცვლილების შეტანა სატვირთო გადაზიდვების ბილინგის ერთიან ელექტრონულ სისტემაში.

**5.** კონტროლი დადგენილების შესრულებაზე განახორციელოს სს ,,საქართველოს რკინიგზის“ ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ კომერციის და მარკეტინგის დარგში (კ. გუდიაშვილი).

**დირექტორთა საბჭოს თავმჯდომარის**

**მოვალეობის შემსრულებელი**

**ი. ტიტვინიძე**